CELEX: C2004/168/07
Language: el
Date: 2004-06-26 00:00:00
Title: Υπόθεση C-198/04: Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις 4 Μαΐου 2004

26.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/4
            
         Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις 4 Μαΐου 2004
   (Υπόθεση C-198/04)
   (2004/C 168/07)
   Η Επιτροπή των Ευρωπαϊκών Κοινοτήτων, εκπροσωπούμενη από τη Μ. Πατακιά και τον H. Stovlbaek, με τόπο επιδόσεων στο Λουξεμβούργο, άσκησε στις 4 Μαΐου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά της Γαλλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να αναγνωρίσει ότι η Γαλλική Δημοκρατία, μεταφέροντας ελλιπώς στο εσωτερικό δίκαιο, όσον αφορά το επάγγελμα του ξεναγού, τις οδηγίες 89/48/ΕΟΚ (1) και 92/51/ΕΟΚ (2), παρέβη τις υποχρεώσεις που υπέχει από τις εν λόγω οδηγίες και από τη συνθήκη για την ίδρυση της Ευρωπαϊκής Κοινότητας.
            
         
               2.
            
            
               να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η γαλλική ρύθμιση που διέπει το επάγγελμα του ξεναγού δεν προβλέπει διαδικασία αναγνωρίσεως των διπλωμάτων σύμφωνη με τις οδηγίες 89/48/ΕΟΚ και 92/51/ΕΟΚ.
   
      (1)  Οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ L 19 της 24.1.1989, σ. 16).
   
      (2)  Οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (ΕΕ L 209 της 24.7.1992, σ. 25).